
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE

privind interzicerea  afişajului  electoral de orice fel, amplasat prin lipire,  vopsire, agăţare        sau  prin orice altă modalitate în anumite locaţii de pe raza Municipiului Focşani, în afara locurilor special amenajate

Consiliul Local al municipiului Focsani, judetul Vrancea, întrunit în şedinţa de indată,

          - având în vedere proiectul de hotarare iniţiat de domnii Consilieri Locali- Vrabie Catalin, Necula Ionel- Gabriel, Mersoiu Ionut si Alecsandrescu Dorian si raportul Directiei administraţie publică locală,  înregistrat la nr.56074/ 07.11.2012, prin care se propune interzicerea  afişajului  electoral de orice fel, amplasat prin lipire, vopsire, agăţare sau  prin orice altă modalitate în anumite locaţii de pe raza Municipiului Focşani;

          - văzând avizul favorabil al Comisiei pentru buget si administraţie publică locală si al Comisiei de urbansim si agricultura ;
         - având in vedere prevederile O.G. nr.21/2002 privind gospodărirea localităţilor urbane, cu toate modificările şi completările ulterioare, Legii nr.61/1991 pentru sancţionarea faptelor de încălcare a normelor de convieţuire socială, a ordinii şi liniştii publice, republicată, cu  modificările şi completările ulterioare, O.G. nr. 2/2001 privind regimul juridic al contravenţiilor, cu toate modificările şi completările ulterioare, a Legii nr.35/2008 pentru alegerea Camerei Deputatilor si a Senatului şi pentru modificarea şi completarea Legii nr. 67/2004 pentru alegerea autorităţilor administraţiei publice locale, a Legii administraţiei publice locale nr. 215/2001 şi a Legii nr. 393/2004 privind Statutul aleşilor locali ;
          - în temeiul art.36 alin.2 lit.(c) si art. 45 alin. (3) din Legea nr. 215/ 2001 privind administraţia publică locală, republicată în 2007, cu modificările şi completările ulterioare;
H O T A R A S T E:
           Art. 1. În perioada campaniei electorale privind alegerea Camerei Deputaţilor şi a Senatului din decembrie 2012, se interzice amplasarea prin lipire sau vopsire de afişe  de orice fel, inclusiv  afişe  electorale, în următoarele locaţii : 
         a) pe staţiile de autobuz amenajate pe teritoriul Municipiului Focşani şi pe mijloacele de transport în comun care circulă pe raza Municipiului Focşani, aflate în administrarea SC Transport Public S.A. Focşani.
          b) pe orice componente ale instalaţiilor electrice (stâlpii de beton, metalici, lampadare, pereţii posturilor de transformare si ai echipamentelor de dirijare a traficului, tablourile de distribuţie electrică, clădiri administrative), aflate în administrarea sau proprietatea Municipiului Focşani, precum  şi a  S.C. FDEE Muntenia Nord S.A. – Sucursala de Distribuţie Focşani.
          c) pe recipientele pentru colectarea deşeurilor, aflate în administrarea SC CUP SALUBRITATE Focşani. 

          d) pe  stâlpii de beton, metalici, lampadari, sisteme publicitare aparţinând altor societăţi decât menţionate mai sus (de ex. telefonie, televiziune, publicitate, etc.) şi sunt amplasaţi pe domeniul public/privat al municipiului Focşani.
             Art. 2. Se interzice amplasarea prin agăţare sau prin orice altă modalitate de amplasare, de panouri şi bannere electorale, sau orice alte materiale de propagandă electorală, în următoarele locaţii :
          a) pe staţiile de autobuz amenajate pe teritoriul Municipiului Focşani şi pe mijloacele de transport în comun care circulă pe raza Municipiului Focşani, aflate în administrarea SC Transport Public S.A. Focşani.

        b) pe stâlpii de beton, metalici, lampadare, aparţinând  Sistemului de Iluminat Public al municipiului Focşani,   aflaţi  in administrarea  sau proprietatea Municipiului Focşani, precum  şi a  S.C. FDEE Muntenia Nord S.A.- Sucursala de Distribuţie Focşani;
       c) pe  stâlpii de beton, metalici, lampadare, sisteme publicitare aparţinând altor societăţi decât menţionate mai sus (de ex. servicii de telefonie, televiziune, internet, publicitate etc.) şi sunt amplasaţi pe domeniul public/privat al municipiului Focşani;

      d) pe bunurile imobile ce aparţin domeniului public / privat al Municipiului Focşani;
           Art. 3. Încălcarea dispoziţiilor art.1, art.2 si art.9, constituie contravenţie şi se sancţionează cu amendă aplicabilă persoanelor identificate ca fiind beneficiarele afişajului, cuprinsă  între 1000 lei şi 2500 lei.

            Art. 4. Contravenientul poate achita în termen de cel mult 48 de ore de la data încheierii procesului-verbal ori, după caz, de la data comunicării acestuia, jumătate din minimul amenzii.
            Art. 5. Primarul, prin împuterniciţii acestuia impreuna cu Politia Municipiului Focsani, va proceda de indata la inlaturarea / indepartarea afisajului electoral, sau a altor insemne asimilate unui competitor electoral, amplasate cu incalcarea prevederilor prezentei hotarari.

          Art. 6. Prezenta hotarare se completeaza cu prevederile Hotararii Consiliului Local nr. 36/2000 privind aprobarea Planului Urbanistic General si al Regulamentului de urbanism al Municipiului Focsani

            Art. 7. Constatarea contravenţiilor şi aplicarea sancţiunilor prevăzute de prezenta hotărâre se face de către Primar şi împuterniciţii acestuia, precum şi de către angajaţii Poliţiei Municipiului Focşani. 
          Art. 8. Prevederile O.G. nr. 2 /2001 privind regimul juridic al contravenţiilor, referitoare la constatarea  contravenţiei, aplicarea sancţiunii, plata şi încasarea amenzii, precum şi la căile de atac, se aplică deopotrivă şi contravenţiilor stabilite prin prezenta hotărâre.
          Art. 9. Orice alt tip de afisaj electoral în afara spatiilor puse la dispozitie de Primăria Municipiului Focşani conform legii şi a celor menţionate la art. 1 şi art.2 din prezenta hotărâre, este interzis.    
       Art. 10. Impiedicarea prin orice mijloace a aducerii la indeplinire a prevederilor prezentei hotarari, va fi adusa la cunostinta de indata, organelor competente pentru luarea masurilor legale ce se impun.       
        Art. 11. Executarea hotărârii va fi asigurată, conform legii de către Primarul municipiului Focşani prin imputerniciţii săi, Direcţia administraţie publică locală şi Poliţia municipiului Focşani.

